ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
3 เม.ย. 2558

สรุปภาวะตลาดภาคเช้า : SET แกว่งแคบในกรอบบวก – ภาพรวมการลงทุนยังดูดีวันนี้หลังนักลงทุนต่างชาติซื้อสุทธิทั้งใน 3 ตลาด เช้าวันนี้ตลาดในภูมิภาคยังเป็นบวกต่อจากแรงหนุนดัชนีตลาดหุ้น US เมื่อคืน ด้านปัจจัยภายในประเทศ ก.คมนาคมรายงานว่าทางการญี่ปุ่นได้เซ็น MoU กับไทยแล้ว เป็นปัจจัยบวกต่อหุ้นกลุ่มท่องเที่ยวและสายการบิน ช่วงเช้าดัชนี SET index แกว่งในกรอบแคบแดนบวก และปิดตลาดที่ 1534.09 จุด +1.86 จุด ด้วยมูลค่าซื้อขายเบาบางที่ระดับ 1.3 หมื่นลบ. หุ้นกลุ่มหลักที่ปรับตัวขึ้นมากได้แก่ ท่องเที่ยว +0.9% และก่อสร้าง +0.4% ค่าเงินบาทแกว่งตัวในกรอบ 32.40-32.50 บาทต่อ ยังไม่มีทิศทางชัดเจน
กลยุทธ์ที่แนะนำ :ช่วงบ่าย: คาดดัชนีแกว่งในกรอบบวกต่อ ด้วยปริมาณซื้อขายที่เบาบาง เนื่องจากวันนี้หลายตลาดฝั่งตะวันตกจะหยุดทำการเนื่องในวัน Good Friday วันนี้ให้แนวรับตลาดสำคัญที่ 1520 จุดซึ่งถ้าหากไม่ปรับตัวลงปิดต่ำกว่า ยังเป็นสัญญาณการกลับตัวเป็นขาขึ้นที่ดี โดยให้แนวต้านไว้ที่ระดับ 1340 และ 1350 จุด วันจันทร์ ตลาดอาจเงียบเหงาต่อ เนื่องจากยังมีหลายตลาดหุ้นที่ยังปิดทำการ ทั้งนี้ หุ้นแนะนำตามสัญญาณเทคนิค ได้แก่ TASCO (รับ 110 ต้าน 114 Cut 109) และ CYBER (รับ 2.60 ต้าน 3.00 Cut 2.50)